
AMANQAKU:  80
IXESHA:  2½ iiyure

Olu viwo lunamaphepha ali-17.
	IMIYALELO
	
	


	Nceda ufunde le miyalelo ngocoselelo phambi kokuba uqale ukuphendula imibuzo.
	
	


	1.
	Musa ukuzama ukufunda lonke iphepha. 
	
	


	2.
	Jonga kwisiqulatho esikwiphepha elilandelayo ukuze ukhethe kwizinto ozifundisiweyo kulo nyaka.
	
	


	3.
	Eli phepha linamacandelo amathathu:

ICANDELO A:  Isihobe
(30)
ICANDELO B:  Inoveli
(25)
ICANDELO C:  Idrama
(25)
	
	


	4.
	Funda imiyalelo esekuqaleni kwicandelo ngalinye ngocoselelo.
	
	


	5.
	Kulindeleke ukuba uphendule imibuzo emiHLANU iyonke:

Imibuzo emi-3 kwicandelo A; om-1 kwicandelo B nom-1 kwicandelo C.
	
	


	6.
	Sebenzisa itshekhlisti ukukunceda.
	
	


	7.
	Nombola iimpendulo zakho ngokwendlela enonjolwe ngayo imibuzo.
	
	


	8.
	Qala icandelo ngalinye kwiphepha elitsha
	
	


	9.
	Bhala ngokucocekileyo nangokucacileyo.
	
	


	10.
	Yaba ixesha lakho ngolu hlobo:
ICANDELO A:  Imizuzu ekuma-40

ICANDELO B:  Imizuzu ekuma-55

ICANDELO C:  Imizuzu ekuma-55
	
	


	
	
	Iphepha lesiqulatho:

Eli phepha liza kunceda abafundi bakwazi ukukhetha imibuzo abafuna ukuyiphendula ngaphandle kokufunda lonke iphepha.
ICANDELO A:  ISIHOBE

Imibongo echongiweyo: Phendula NAYIPHI  imibuzo emiBINI.

INANI LOMBUZO.

UMBUZO

AMANQAKU

1 (Isihloko sombongo)

Umbuzo omde
10

OKANYE

2 (Isihloko sombongo)

Umbuzo onemibuzwana emifutshane

10

OKANYE
3 (Isihloko sombongo)

Umbuzo onemibuzwana emifutshane
10

OKANYE
4 (Isihloko sombongo) 

Umbuzo onemibuzwana emifutshane
10

KUNYE
Umbongo ongachongwanga: Phendula nawuphi umbuzo omNYE.

5 (Isihloko sombongo)

Umbuzo omde
10

OKANYE
6 (Isihloko sombongo)

Umbuzo onemibuzwana emifutshane
10

ICANDELO B: INOVELI

Phendula umbuzo omNYE.*

7 (INoveli 1 isihloko)

Umbuzo omde
25

OKANYE
8 (INoveli 1 isihloko)

Umbuzo onemibuzo emifutshane
25

OKANYE
9 (INoveli 2 isihloko)

Umbuzo omde
25

OKANYE
10 (INoveli 2 isihloko)

Umbuzo onemibuzwana emifutshane
25

OKANYE
11 (INoveli 3 isihloko)

Umbuzo omde
25

OKANYE
12 (INoveli 3 isihloko)

Umbuzo onemibuzwana emifutshane
25

ICANDELO C: UMDLALO

Phendula umbuzo ube mNYE.*
13 (Umdlalo 1 isihloko)

Umbuzo omde
25

OKANYE
14 (Umdlalo 1 isihloko)
Umbuzo onemibuzwana emifutshane
25

OKANYE
15 (Umdlalo 2 isihloko)
Umbuzo omde
25

OKANYE
16 (Umdlalo 2 isihloko)

Umbuzo onemibuzwana emifutshane
25


	
	


*QAPHELA:  Kumacandelo B no-C, phendula umbuzo OMDE OMNYE nombuzo ONEMIBUZWANA EMIFUTSHANE OMNYE .

	
	
	Uluhlu lokukhangela:

Kunyanzelekile ukuba uqwalasele olu luhlu lulandelayo ukuze uqinisekise ukuba ukhethe imibuzo ngendlela eyiyo.

ICANDELO

AMANANI EMIBUZO

INANI LEMIBUZO EMAYIPHENDULWE

X
PHAWULA

A: Isihobe 

(Imibongo echongiweyo)

1 – 4

2

A: Isihobe

(Umbongo ongachongwanga)

5 – 6

1

B: INoveli

(Isincoko OKANYE Imibuzo emifutshane)

7 – 12

1

C: Umdlalo

(Isincoko OKANYE Imibuzo emifutshane)

13 – 16

1

QAPHELA:  KumaCandelo B no-C, phendula OMDE OMNYE nombuzo ONEMIBUZWANA EMIFUTSHANE OMNYE.


	
	


	ICANDELO A:  ISIHOBE
	
	


	IMIYALELO
	
	


	Kweli candelo kubuzwe imibongo nezibongo eziNE ozifundileyo neziBINI ongazifundiswanga.

Umlingwa ulindeleke ukuba aphendule imibuzo ebuzwe kuyo nayiphi/naziphi na imibongo/izibongo ozifundisiweyo; KUNYE  nombuzo omnye ongafundiswanga.

QAPHELA: Umbuzo ongombongo ongafundiswanga KUNYANZELEKILE ukuba uwuphendule.
	
	


	UMBUZO 1
	
	


	ISIYOBISI: IV MTAMZELI
	
	


	Fundisisa lo mhobe wandule ucazulule ucacise intsingiselo, udandalazise indlela ulwimi olusetyenziswe ngayo ukuphuhlisa  umxholo walo mhobe.
	
	


	ISIYOBISI 

Ngumkhwa ombi obhexeshwa lubaxo;

Ukhuba weenkan'othis'imbanxo.

Uqalwa kancinci kanti ngumlibe,

Uyoba ntlandlolo sikutsho ujube.

Iyolisa-mxhelo kub'iqalwa ngendlalo.

Ubong'abazal'abakuzisakule ndalo.

Kumnandi kunjalo kuba siyakhuthaza.

Siyole luncuthu nangona sikhuthaza.

Asizi simahla sigrumb'engxoweni.

Siwutheze nomzi kunga kusenxiweni.

Singaye akabonibubi kuba seletyile.

Benjenjalw'emyezweni kanti bazityhilile.

Sisiyobisi eso ikhwekhwe ndikrwempe.

Butywala ke obo buza noyayatheko.

Ngundoqo womya odal'isiqhazolo,

Isif'esibangwa kukuthabatheka,

Sikutyhulubis'uhamb'ubetheka.

Kube lisikizi kwaneentsizana.

Kube linyumnyezi lenz'amamunyumenye.

Ngengoms'uyaxox'awazi nob'ibenye.

Yini na mzi kaNtu, kufunzelwe phi?

Asazi na yintlonopho leyo kwaXhosa?

Eziselwayo liyeza kwabadal'emaXhoseni.

Eziqhum'ingca ligwada lentloko kubaThwa.

Bazixuba njani na mawethu abasemzini?

Ichitheke phi na mzi kaNtu ingath'ifun'ukubuthwa nje?

	
	[10]


OKANYE
	UMBUZO 2:  UMBUZO OMFUTSHANE
	
	


	Fundisisa lo mbongo ungezantsi uze uphendule imibuzo elandelayo.
	
	


	UKUTSHONA KUKAMENDI:  SEK MQHAYI
	
	


	Ewe, le nto kakade yinto yaloo nto-
Thina nto zaziyo asothukanga nto!
Sibona kamhlophe, sithi bekumelwe;

Sitheth'engqondweni sithi kufanelwe.

Xa bekungenjalo bekungayi kulunga,

Ngoko ke, SoTase! Kwaqal'ukulunga!

Le nqanaw'uMendi namhla yendisile,

Nal'igazi lethu lisikhonzisile!                    8

Anisithumanga ngazo izicengo;

Anisithenganga ngayo imibengo.

Bekunganzuzo zimakhwezi-khwezi-

Bekungengandyebo zingangeenkwenkwezi-

Sikwatsho nakuni, bafel'eAfrika,

KwelaseJamani yaseMpumalanga-

Bekungembek'eninayo kuKumkani,

Bekungentobeko yenu kwiBritani.         16

Mhla nashiy'ikhaya sithethile nani,

Mhla nashiy'iintsapho salathile kuni,
Mhla sabamb'izandla, mhla kwamanz'amehlo,

Mhla balil'oonyoko, bangqukrulek'ooyihlo;

Mhla nazishiy'ezi ntaba zakowenu,

Nayinikel'imiva imilamb'ezwe lenu,

Asitshongo na kuni, midak'akowethu

Ukuthi, ''Kwelo zwe nilidini lethu!''?         24
	
	


	2.1
	Yintoni injongo yembongi ngalo mhobe?
	
	(1)


	2.2
	Luhlobo lini lomhobe olu?
	
	(1)


	2.3
	Nika umxholo walo mhobe.
	
	(1)


	2.4
	Cacisa intsingiselo ephuhliswa yile migca: 

‘Le nqanaw' uMendi namhla yendisile

Nal' igazi lethu lisikhonzisile !'.
	
	(2)


	2.5
	Chaza isimo semvakalelo yomphefumlo soluntu mhla la madoda enduluka eshiya amakhaya neentsapho zawo.
	
	(1)


	2.6
	Bonisa ngonobumba ukuba imvano-siphelo yakhiwe njani kwisitanza sokuqala nesesibini.
	
	(1)


	2.7
	Yitsho umsebenzi wale mfano-zandi: 
‘Sibona kamhlophe ,sithi bekumelwe 

 Sitheth'engqondweni,sithi kufanelwe'
	
	(1)


	2.8
	Nika intsingiselo ephuhliswa leli qhalo : 

‘Akuhlanga lungehlanga'
	
	(1)


	2.9
	Ixabiso lokwakha ubuhlobo phakathi koMzantsi –Afrika neBritani laliphezulu.  Xhasa le mbono ngokomxholo walo mbongo.
	
	(1)
[10]


OKANYE
	UMBUZO 3 
	
	


	OKO BENDINGUMNTWANA:  GV MONA
	
	


	Fundisisa lo mhobe uze uphendule imibuzo elandelayo.

Ndilungcmle ulonwabo,

Ndawaxhamla namathub'amnandi.

Ndiyolile kwiziyunguma,

Ndonwabile ke khona,

Oko bendingumtwana.





5

Ndingumqabaqaba ndiqakatha,

Ndiphefumla impepho ecocekileyo.

Intliziyo ibethe ngesingqikazi,

Igazi limpompoza emithanjeni,

Lo mzimba unamandl'amakhulu,

Lo mzimba uzele bubomi

Oko bendingumntwana





12

Ubawo ubekho,

Ubawokazi ubekho,kanti nomakazi ebekho,

Abantakwethu bebekho,ngokunjalo nabakwethu,

Ndizive ndikhuselwe,ndizive ndikhuselekile.

Ngenene asibangakho isoyikiso,

Oko bendingumntwana





18

Andazanga lutho ngeengozi nobunzima,

Andazanga lutho ngobuhlwempu neenkxwaleko,

Andazanga lutho ngeenzingo neembandezelo.

Konke oko bekungena ntsingiselo,

Oko bendingumtwana.





23
	
	


	3.1
	Chaza ukuba umbhali ubonwabele njani ubuntwana bakhe
	
	(1)


	3.2
	Umbhali sicinga ukuba selekhulile ngoku. Kutheni sicinga njalo?
	
	(1)


	3.3
	Yitsho ukuba yinyani okanye bubuxoki uze uxhase impendulo oyinikileyo ngokucaphula kumhobe lo:
‘Umbhali ukhulele phakathi kobushushu bothando lwabazali nezihlobo.
	
	(2)


	3.4
	Yintoni umsebenzi wemvano-siqalo phaya kwisitanza sesibini kumqolo wokuqala nowesibini?
	
	(1)


	3.5
	Umbhali uncoma ubumnandi bokuba ngumntwana.  Yitsho into ibe nye ayithandileyo esengumntwana.
	
	(1)


	3.6
	Yintoni injongo yombhali ngokusebenzisa uphinda-phindo lo mqolo, 
'oko bendingumntwana' kwisitanza ngasinye? 
	
	(2)


	3.7
	Ingaba wena ubonwabele obakho ubuntwana?  Cacisa kuvakale ngempendulo oyinikileyo.
	
	(1)


	3.8
	Myalezo mni ugqithiswa ngumbhali kulo mhobe?
	
	(1)

[10]


OKANYE

	UMBUZO 4
	
	


	Fundisisa esi sibongo singezantsi uze uphendule imibuzo elandelayo.
	
	


	Yinkcalankcala inkunz'aseGwali,
Umjezula kakuhle gqitha ngeliso,

Ngomlomo le nkunz'iyabhodla,

Ibhodl'iintshwembenxa zamagama,

Itsho ngezibhebhewula uncuthu.            5

Ciko lokuncokola, ciko lokuvuma-

Mv'evum'engaziway'ingoma.

Nkunz'enomcondo yaseGwali-

Mabandl'akuloPhuthise nivile na?

Nditsho kuni mabandl'aseGwali.           10

MaGwal'akuloPhuthise nibonile na

Ukusombuluka kwenamba kowayo?

Isilo esimzila ubonwa koomaFort Hare-

KoomaKapa koomaRowudzi siboniwe.


	
	


	4.1
	Ingaba ucatshulwe kusiphi isibongo lo mbongo?
	
	(1)


	4.2
	Njengazo zonke izibongo, esi sibongo sinazo iimpawu eziqaqambileyo zesibongo.  Nyula ke wena umqolo/igama elibonisa uphawu ngalunye kwezi zilandelayo:
	
	


	
	4.2.1
	Ukuchazwa kwalowo ubongwayo ngokwenkangeleko yangaphandle.
	
	(1)


	
	4.2.2

4.2.3

4.2.4

4.2.5
	Ukusetyenziswa kwamagama antsokothileyo.
Ukunxulunyaniswa kwalowo ubongwayo, ingakumbi inkosi, nezilo

/nezilwanyana.

Ukusetyenziswa kophinda-phindo.

Ukusetyenziswa kwemibuzo-buciko.
	
	(1) 

(1)
(1)

(1)


	4.3
	Ziziphi iiyunivesthi ezintathu, ezikhankanhiweyo kulo mhlomlo, apho lo ubongwayo ekhe wabonwa kuzo?
	
	(3)


	4.4
	Caphula umgca apha kulo mhlomlo obonisa ukuba lo ubongwayo ebeliciko lokuthetha kanti nasengomeni ebetshatshele.
	
	(1)
[10]


KUNYE
	UMBUZO 5
	
	


	Fundisisa lo mbongo ulandelayo uze uqamele/uchankcathe ngezikrweqe ezisetyenziswe yimbongi ukubonisa indlela ewuphuhlise ngayo umxholo wayo.
	
	


	OKUHLE

Yakhula inkwenkwe yabheka esikolweni, 

Izithanda iincwadi ingenzi nomolweni.

Yayisingcutha isilungu ingaqhelisi,

Iwadlakaza amanani njengesiNgesi.

Yazixaka iititshala zaphoselana ngayo,

Kwakuthi kukhululwe ngezayo.

Yaba yiminyakana idudulela phambili,

Bothuka bonke bajonga phambili.

Kwancipha ubuhlanti kwasala zambini,

Waphela umzi yavungama ilali.

Yaba mbalwana yabhavumlela kude,

Wathi umntu uncamile ifuzile kakade.

Yaphela imfuyo kwaxhathiswa ngehagu,

Yabila ingqondo yona okweyegagu.

Lancama ixhego lathi liyazinikela,

Likhusela ikhehlekazi evasini lizincamela.

Labuya litaka izimanga lakukhohlela,

Nakwikhehlekazi kukubi lizitotobela.

Naxa kunjalobathi kumelwe agqibe,

Wasebenza naye wabhitya nemilebe.
	
	


	Qondo le-B.A. walixway'emhlana,

Ngqondo  yakhe zange izigwagwise.

Lachach'ixhego nexhegwazana,

Khanyisamzi babone kudana. 
	
	[10]


OKANYE
	UMBUZO 6
	
	


	Fundisisa lo mbongo ungezantsi uze uphendule imibuzo elandelayo.
	
	


	INDLAMANZI

Niyamazi na umfo onxanwayo?

Thulani mna ndonixelela :

Imilenze yakhe ilishumi,

Imilebe yakhe isixhenxe.

Amehlo waona atyebile,                 5

Lincoko Nantsi alicelwa,

Sisilumko kwedini asilindi,

Izidenge kwedini uyazi.

Izibalo zezakhe kuphela,

IsiNgesi savunywa naliNgesi.       10

Ububele bakhe yindlezane

Umsindo wakhe yingonyama.

Izimvo zakhe yintlabathi,

Ulwazi lwakhe yintlabathi           

Ulwazi lwakhe lumbaxa.                  15

Akubila amanzi esiswini,                  

Enyuka adudule ubuchopho.

Wona udududeke ungevani.

Zikhona iinkabi ezinzima ,

Zivavanya wena kaninzi-ninzi.          20

Ziculise izixwexwe ,zamagama,

Ugqibele ngoBRITISH CONSTITUTION.
	
	


	6.1 
	Ingaba imbongi izama ukuphuhlisa siphi isikrweqe okanye isagwelo esiyolisa umbongo xa ilandelelanisa ugqithiso kwimigca 11,12 no-13?
	
	(1)


	6.2 
	Caphula umgca obonisa umbuzo-buciko.
	
	(1)


	6.3 
	Ucinga ukuba ithetha ukuthini imbongi ngendlamanzi kumgca 

wesi-3 nowe-4? 
	
	(2)


	6.4 
	Imbongi isebenzisa ubuchule obuthile xa isithi, “Thulani...  kumgca wesi-2. Ingaba yintoni injongo yayo? 
	
	(1)


	6.5
	Xela izinto zibe mbini ebonwa ngayo indlamanzi ekhe yakroba kumnyango wesikolo? 
	
	(2)


	6.6
	Chonga umgca onesikweko esisihlonipho kulo mbongo.
	
	(1)


	6.7
	Ukulandelelana kweziganeko ukusuka kumgca we-15 ukuya kowe-18 kutolika ntoni malunga nale ndlamanzi? 
	
	(1)


	6.8 
	Ingaba imfanozandi yezenzi esetyenziswe kumigca, we-15 nowe-18 isinika umfanekiso –ntelekelelo wantoni? 
	
	(1)

[10]


QINISEKISA ukuba ukhethe imibuzo emiTHATHU kweli candelo.

	AMANQAKU ECANDELO A:
	
	30


ICANDELO B:  IINOVELI
	IMIYALELO
	
	


	Kweli candelo kubuzwe iinoveli  ezimbini.

Khetha imibuzo kwinoveli oyifundisiweyo.

Kwinoveli NGANYE kubuzwe imibuzo emiBINI, OMDE NOMBUZO ONEMIBUZWANA EMIFUTSHANE.  Ukususela kumbuzo 7 ukuya kumbuzo 10.

Khetha umbuzo ube mNYE uwuphendule.
QAPHELA: Ukuba umlingwa ukhethe umbuzo OMDE kwinoveli ayifundisiweyo; kunyanzelekile ukuba akhethe umbuzo onemibuzwana emifutshane kwicandelo C.
Ukuba ukhethe umbuzo onemibuzwana emifutshane kwicandelo B (kwinoveli) kunyanzelekile ukuba akhethe umbuzo OMDE kwicandelo C.
Ubude bombuzo OMDE buphakathi kwama-340 nama-390 amagama.
	
	


UMBUZO 7

	NYANA WAM NYANA WAM:  WK TAMSANQA
	
	


	Funda esi sicatshulwa silandelayo uze uphendule umbuzo.
Makhe sililandele eli bali lalo chwenene womfundisi ukuba lisuka phi na. 

Ingaba wazalwa engumfundisi na? Impendulo ithi ''Hayi'' 
Ukuza kufika kweli nqanaba akulo ibe yimigudu namahla-ndinyuke.

Beka kucace ngemicel'imingeni ahlangabezene nayo ukuze abe  ngulo mpondo- zihlanjiwe womfundisi anguye, uvelele nendlela athe umbhali wamzoba ngayo ukuphuhlisa umxholo wencwadi ongethemba. 
	
	[25]


OKANYE
	UMBUZO 8
	
	


	NYANA WAM NYANA WAM:  WK TAMSANQA
	
	


	Funda esi sicatshulwa  silandelayo uze uphendule imibuzo elandelayo.

‘'Nkosi ukuba ndingaphuncula kula makhamandela ndizibone ndingosindileyo, inkulu into endingakwenzela yona, igama laKho ndingalibonga njalo.''
	
	


	8.1 
	Ngubani lo uthetha la mazwi ethetha nabani?

	
	(2)


	8.2
	Cacisa ukuba kutheni esi sithethi sisenza lo mthandazo umfutshane 

Kodwa unentsingiselo enzulu?
	
	(3)


	8.3
	Baphi abazali beli tyendyana livakala lisebunzimeni nje?

	
	(2)


	8.4
	Yitsho ukuba YINYANI okanye BUBUXOKI
	
	


	
	8.4.1

8.4.2
	Ngelixa lokwenza lo mthandazo wayephantsi kweempembelelo 

Zeenyembezi zikaVitoliya.
Wayecinaniselwe zizikrelemnqa ezazifuna ukumbulala.
	
	(2)


	8.5
	Ingaba isithethi saziva njani saziva njani sakuxelelwa ngendlela esiza
Kubulawa ngayo?                                                                                    
	
	(2)


	8.6
	UmDali wethu uyayiva imithandazo yethu?  Ngqina oku uqamele ngokwenzekayo ukuze sisinde isithethi sisinde kwizikrelemnqa.
	
	(3)


	8.7
	Isithethi sasizalisekisa isithembiso esasenzayo kumDali waso.  Xela Iindlela asizalisekise ngazo esi sithembiso.
	
	(3)


	8.8
	La mazwi athi,NYANA WAM,NYANA WAM! ngamazwi abonisa uthando lomzali kunyana.  Chaza intsusa yokusetyenziswa kwawo ngabantu abahlukeneyo apha ebalini.
	
	(5)


	8.9
	Chaza indlela abalubonisa ngayo uvuyo lwabo aba balandelayo xa bebonana nonyana wabo owayesele efana nonyana wolahleko kubo, Ubaw'uMkwayi noFikizolo.
	
	(3)
[25]


OKANYE
	UKHOZI OLUMAPHIKO:  N SAULE
	
	


	UMBUZO 9
	
	


	9.1
	Kule noveli abantu bakwaQaka bavezwa bengahloniphani bekwacalulana

ngobuhlanga.  Nyathela kwiziganeko zibe zi-5 ukuxhasa impendulo yakho.
	
	(10)


	9.2
	Oyena mlinganiswa udlala indima ephambili kule ncwadi nguMfazwe. Uyalungqina olu luvo? Xoxa ngeengongoma zibe si -7 uzixhase nge ganeko ezifumaneka ebalini.
	
	(15)

[25]


	UMBUZO 10
	
	


	UKHOZI OLUMAPHIKO NGU : N SAULE
	
	


	10.1
	Emva kokufunda lo mhlomlo phendula ngocoselelo imibuzo esekwe kuwo.
	
	


	
	UMHLOMLO 1
Mna ndandizenzela umsebenzi wam ndingahoyanga mntu, ndizithandela UZO qha. Indawo yam endazalelwa kuyo iBholo idibene noQaka,inazo zonke iindidi zabantu, izilumki nezidenge, abantliziyo zimbi nabantliziyo zintle, amakholwa aakholwe ncamnabo bade bamunce iintupha besithi baya kulubeka eccaweni mini kwathiwa nanku unyana kaThixo ebonwa esihla esikhululweni sikaloliwe eBholo, babekho abahluthayo kodwa uninzi lulamba, zazikho kwanezikrelemnqa ezazingakungcwabauhleli, kanti ke babekho nabadali boxolo, akukho nto yayisilela kwezentlalo yabantu ezasesilungwini nezasesiXhoseni. Lilonke kwakukwazikhethele.
	
	


	
	10.1.1
10.1.2

10.1.3

10.1.4

10.1.5

10.1.6

10.1.7

10.1.8
	La mazwi alo mhlomlo ampompoza kumlomo kabani?
Sasisebenza msebenzi mni isithethi osibhale ku-10.1?
Ngubani uZo igama lakhe elipheleleyo?
Yintoni eyayilikhonkco lonxibelelwano phakathi kwesithethi noZO?
Emva kokufunda lo mhlomlo ungathi abantu baseBholo bamanyene okanye abamanyananga?
Caphula izinto zibe MBINI kulo mhlomlo ezixhasa impendulo yakho

ku-10.5.
Xela igama likamama kaZo .
Wayesebenza msebenzi mni uZo?
	
	(1)

(1)
(1)
(1)
(1)
(2)

(1)
(1)


	
	10.1.9

10.1.10

10.1.11
	Xa ujonge intlalo yabantu baseBholo, ngcebiso zini ezimbini onokubanika zona ukuze baphile ubomi obungcono?
Luthini uluvo lwakho xa kusithiwa indawo yakwaBholo kukwazikhethele?
Luthini ulwazi lwakho ngegama lenkolo yabantu abakholelwa kuNyana kaThixo?
	
	(4)
(2)

(1)


	10.2
	Funda lo mhlomlo ulandelayo wandule uphendule imibuzo elandelayo
	
	


	
	Iziqhu zabantu eziphuma kwiinkonzo zokukhumbula igorha uKK zawukhuphela umsindo kuyo yonke into ebizwa ngorhulumente okanye enxulumene namagwangqa.  Abantu abahanba ngeenqwelo zasemisebenzini, baba ngamaxhoba okuqala.  Ezo nqwelo zafakwa umlilo.  IFunda isikolo samekwakusekuthiwa sivaliwe kakade, kwavukwa ngenye imini siluthuthu. Amapolisa ahlala ezilokishini wona neentsapho zawo asinda ngokulambisa ukuba angatshiselwa ezindlwini zawo.  Abaleka abhaca akaziwa nalapho ayokutshona khona.  Zavakala mva ezokuba agcinwe ngoowabo.
	
	


	
	10.2.1

10.2.2

10.2.3

10.2.4
	Ngubani igama elipheleleyo likaKK?
Wabulawa yintoni uKK?
Chonga kulo mhlomlo izinto zibe mbini ezibonisa ukuba lencwadi ngeli xesha sele kukho umfutho waseNtshona eMzantsi Afrika.
Nyula ibinzana kula alandelayo elibonisa ukuba kule ndawo kwakungquzulwana ngobuhlanga. Iziqhu zawukhuphela umsindo kuyo yonke into: 
	
	(1)

(1)

(1)


	
	
	(a)

(b)

(c)
	enxulumene nemidaka
enxulumene namagwangqa
enxulumene namapolisa
	
	(2)


	
	10.2.5
	Ngokweembono zakho mfundi, ingaba ukhuseleko lubonakala lukho ngokwaneleyo kule ndawo?  Xhasa impendulo yakho ngokucaphula kumhlomlo.
	
	(3)


	
	10.2.6
	Kuthethwa ukuthini xa kusithiwa isikolo iFunda kwavukwa siluthuthu?
	
	(1)

	ICANDELO C:  IDRAMA
IMIYALELO YECANDELO C
	
	


	Kweli candelo kubuzwe imibuzo kwiidrama ezimbini, ukususela kumbuzo 11 ukuya kumbuzo 14.

Kwidrama ngaNYE  kubuzwe imibuzo emibini; omde kunye nonemibuzwana emifutshane.
Khetha  umbuzo ube mnye kwidrama oyifundisiweyo.
KHUMBULA:
Ukuba umlingwa ebekhethe umbuzo onemibuzwana emifutshane

kwicandelo B; UNYANZELEKILE ukuba akhethe umbuzo omde

kwicandelo C.

Ukuba umlingwa ebekhethe umbuzo omde kwicandelo B;


UNYANZELEKILE ukuba akhethe umbuzo onemibuzwana 


emifutshane kwicandelo C.

Ubude bombuzo omde buphakathi kwama-340 nama-390 amagama.
	
	


	UMBUZO 11
	
	


	AMAZA:  QANGULE ZS
	
	


	Umtshato ongenaluthando lwabatshati awudli ngokuba mnandi kudla ngokwaphuka izikeyi, maxa wambi kwahlukwane sele kukubi kakhulu, okanye kubulewene.

Ngqina oku ungqiyame ngomtshato kaZodwa noLizo uthathela apho uLizo agxeka uZodwa ngobuxelegu uye kuthi ga apho adubula uZodwa eba umosele.
	
	[25]


OKANYE
	UMBUZO 12
	
	


	Funda lo mhlomlo ungezantsi uze uphendule imibuzo elandelayo.
	
	


	Welisile:
Ngubani yena lo mfana?

MaNdaba:
Ngumfana kaVaxa, uLizo.

Welisile:
Ngowaphi?

MaNdaba:
Ngowaphaya emMangweni,



Ufika ngeempela-veki, usebenza eBhayi.

Phathumzi:
Oo! Ndiyamazi,asingomntu lowo!



Unolwantsaka lwabantwana kule lali.



Yenzeka njani into yokuza kwalo mfana 



Ekhona uMaNdaba noCirha lo?

Welisile:
Yiyeke loo nto mfo wethu



Inkawu ethanda umbona 



Iyangena entsimini inabalindi!

Phathumzi:
Uyiyeke Cirha idllise ngesikhwebu?



Ungabisathi makuphunywe ingqina?

Welisile:
Akanasimilo kanene lo mntwana!

MaNdaba:
Mna ndixhasa uluvo lokuba amangalelwe lo mfana.
	
	


	12.1
	Ngenene unyanisile uPhathumzi xa athi uLizo Vaxa asingomntu.  Ngaphandle kokuba nolwantsaka lwabantwana kule lali sikho isiganeko abonise ukungabi ngumntu kwakhe.

Kha ucaphule apha kulo mdlalo ubonise oko, ubonise iziganeko ezi-3.
	
	(3)


	12.2
	Yintoni ebangela ukuba uNamhla atshate noSidima?
	
	(2)


	12.3
	Yintoni ebangele ukuba uZodwa atshate noLizo?

	
	(2)


	12.4
	Ulwantsaka luthetha
	
	


	
	(a)

(b)

(c)
	Abantwana abazizilima

Abantwana abangenabazali

Abantwana abaninzi
	
	(2)


	12.5
	Yenza iqhalo elixela umntu ozithethelela ngento engekhoyo nge ''nkawu''
	
	(2)


	12.6
	Xela indima edlalwa ngaba balinganiswa balandelayo ukuqhubela phambili ibali.
	
	


	
	(a)

(b)

(c)

(d)

(e)
	USilumko

UZazile

UDamile

USidima

UVathiswa
	
	(2x5)


	12.7
	Ngaphandle kokuvuka nje ahlambe, atye emva koko agqibe ilali, zikho ezinye izinto ezingafanelekanga azenzayo uZodwa. Xela zibe-4.
	
	(4)

OKANYE

	UMBUZO 13
	
	


	A-A-A JONGUMSOBOMVU:  BB MKONTO
	
	


	Khawucazulule impixano ezotywe ngumbhali wale ncwadi.
	
	[25]


	UMBUZO 14
	
	


	A-A-A JONGUMSOBOMVU:  BB MKONTO
	
	


	Funda esi sicatshulwa silandelayo uze uphendule imibuzo elandelayo.
	
	


	SOMEREST: Mus' ukungxama Sajini, izinto zisangcambaza kuhle.  Kaloku khumbula ukuba uyise kaMaqoma nguNgqika lowa, umfo othandwayo yiKumkani kunye neRhuluneli yeli.  Singawutya umsebenzi nje ukuba simthi cha.  Le yokungena ngesinyokotho kulaa mmango ibabhidile nabo abasemagunyeni.
	
	


	14.1
	Ngowuphi lo mmango wangena kuwo ngenkani okaMaqoma?
	
	(2)


	14.2
	Buyintoni ubudlelwane phakathi koMaqoma noNgqika?
	
	(1)


	14.3
	Lo Sajini unqwanqwadwa nguSomerest wayefuna ukwenza ntoni?
	
	(2)


	14.4
	Kungasizathu sini esibangela ukuba uNgqika athandwe nguRhuluneli?
	
	(2)


	14.5
	Kungani abasemagunyeni bangamthatheli amanyathelo uMaqoma?
	
	(2)


	14.6
	Unazimbono zini uSomerest ngobuKholoneli bakhe?
	
	(6)


	14.7
	 Ngubani lo wayengafuni ukunyathela iimbono zakhe uSomerest?
	
	(2)


	14.8
	Olu krutha-kruthwano luvela phi?

	
	(6)


	14.9
	USomerest uxoxa nabani apha?
	
	(2)

